யாரைப்பற்றியது? - ஏனைய கவிதைகள்

சில நேரங்களில் வெட்கபடுவதாய் 
 நீ வெட்கப்படும்போது 
 வெட்கமும் வெட்கபடுகிறது. 
 சிலசமயம் இருளிலும் "அழகி" நீ. 
 உன் கூந்தல் மல்லிகை உரைத்தது 
 உன் ஊர் மதுரையென. 
 நான் உணர்ந்தேன் 
  மயக்கும் உன் விழிகள் மதுவென . 
 வர்ணிக்க வார்த்தையில்லை 
 புருவங்களின் கண்மையைவிட 
  கருமையான உன் விழிகளை. 
 சூரியனுக்கு சுண்ணாம்பு இடுவது போன்றதுதான் 
 சிவந்த உன் உதடுக்கு சாயம். 
 உன் உதடு சிவக்க சாயம் தேவைதானா? 
 உன் சிரிப்பையும் அனேகமாக 
 சத்தமாகவே வெளிபடுத்துகிறாய் 
 உனைப்போலவே ஒளிவு மறைவின்றி. 
 பின்குறிப்பு: 
 மேற்கண்ட வர்ணனைகள் யாவும் ஒரு விலைமகள் பற்றியது. மீண்டும் நன்றாக படித்தால் அதன் உள்ளர்த்தம் புரியும்.